Unitățile lui Mattenklott au avut o participare redusă în Bătălia Franței din mai-iunie 1940. Unul dintre veteranii diviziei a susținut după război că unitatea sa a primit ordin să atace pozițiile franceze dintr-o pădure, care erau considerate a fi ocupate de unități militare inferioare. Mattenklott ar fi refuzat orice fel de asistență aeriană, iar atacul s-a soldat cu eșec, ceea ce l-a determinat pe veteran să-l considere pe comandant a fi "„un idiot”". Istoricii militari susțin că divizia lui Mattenklott a obținut rezultate mediocre, în ciuda faptului că s-a confruntat cu o rezistență franceză minoră. În iunie 1940 Franța a capitulat, iar Divizia 72 Infanterie a rămas în Franța ca unitate militară de ocupație. Generalul Mattenklott a fost detașat la 25 iulie 1940 în postul de comandant militar al orașului Metz din provincia Alsacia-Lorena, activând în această calitate până la 4 septembrie 1940, când a preluat din nou comanda Diviziei 72 Infanterie.